Ovenpå en større eftterlysning dukkede den 69-årige kvinde, som Midt- og Vestjyllands Politi har ledt efter med helikopter og hundepatrulje, op. En borger så kvinden komme gående på Lyngbyvej nær Lyngby Strand. Der var også her, hun sidst blev set, inden kvindens pårørende efterlyste hende, da hun ikke kom hjem, som hun plejer. - Vi ved ikke, hvorfor hun forsvandt, men det er klart, man som pårørende bliver bekymret, siger Frits Kortegaard, Politiassistent ved Thisted Lokalpoliti. En større eftersøgning Midt- og Vestjyllands Politi har haft en større eftersøgning i gang i området i Thy, hvor både helikopter og hundepatruljer var sat ind. Også kystredningsstationen i Agger assisterede dem i eftersøgningen. Politiet har tilset kvinden, og hun har det efter omstændighederne godt. Hun er nu hjemme i god behold.

Referat:
Midt- og Vestjyllands Politi var mandag talstærkt til stede nær Lyngby Strand i Bedsted for at lede efter en 69-årig kvinde. Hun er fundet.